1. etappe av Tour de France 2010

1. etappe av Tour de France 2010 ble kjørt den 4. juli 2010 og gikk fra Rotterdam til Brussel. Etappen var paddeflat og en perfekt etappe for spurtkanonene og deres lag. Et brudd med Lars Boom, Alan Pérez og Maarten Wynants gikk i fra hovedfeltet tidlig på etappen, men gruppen bak hadde full kontroll på utbryterne gjennom hele dagen og det gikk mot en massespurt inn mot Brussel. Etappen var preget av et nervøst felt og uryddig sykling, i tillegg til litt for nærgående tilskuere. Rundt 55 kilometer fra mål fikk feltet besøk av en hund som sendte flere ryttere i bakken, blant dem Giro-vinneren Ivan Basso. 

Drøye 10 kilometer før mål ble utbryterne tatt igjen og hovedfeltet begynte å posisjonere seg inn mot spurten. Et par kilometer før mål kom en skarp høyresving som flere ryttere fikk trøbbel med, mest av alle Mark Cavendish som deiset inn i en konkurrent og skapte en velt som rammet blant annet Óscar Freire. Med to av favorittene i spurten ute økte sjansen for seier for de to nordmennene i feltet, og enda flere ryttere skulle skrelles av. Drøye 900 meter før mål gikk det et kjempevelt i hovedfeltet med Fabian Cancellara og den gule trøya i sentrum. Velten skapte en blokade mellom veisperringene som tok flere minutter å løse opp, men siden reglene sier at alle ryttere som blir rammet av velt innen de siste tre kilometrene før mål skal ha lik tid som vinneren, fikk ikke denne velten konsekvenser for sammendraget.

Blant de rytterne som lå foran velten ble det dratt opp til skikkelig spurtkamp. Tyler Farrar, Thor Hushovd, Alessandro Petacchi, Edvald Boasson Hagen og Cavendishs opptrekker Mark Renshaw var alle med i finalen. Men dramatikken var ikke over. Rett før mål kjørte Lloyd Mondory inn i Farrars bakhjul. Mondory deiset i bakken, mens Farrar tråkket videre med franskmannens sykkel sittende fast i sin egen sykkelramme.  Foran satte Petacchi inn et rykk som rytterne bak ikke klarte å svare på, og italieneren kunne trille inn til sin femte Tour-seier foran Renshaw og Hushovd.   

 Spurtpoeng 

 1. spurt (Neeltje Jans) 
Etter 73 km

 2. spurt (Putte) 
Etter 149,5 km

 3. spurt (Ekeren) 
Etter 158,5 km

 Målgang (Brussel) 
Etter 223,5 km

 Manglende ryttere 	
 125  Mathias Frank (BMC) startet ikke.
 213  Manuel Antonio Cardoso (FOT) startet ikke.

 Referanser 

 Eksterne lenker 

  Etappeside  på letour.fr 
  Etappeside  på letour.fr

 01
Kategori:Sykkelritt i Nederland
Kategori:Sykkelritt i Belgia
Tour de France
Kategori:Sport i Belgia i 2010

en:2010 Tour de France, Prologue to Stage 10#Stage 1